एकरे बिपरीत उष्णकटिबंधीय इलाका में गर्मी के सीजन के दौरान मौसम असह रूप से गरम हो जाला। गरम हवा चले ले आ तापमान बहुत ऊपर पहुँच जाला। गर्मी से परेशान हो के लोग जल्दी बरखा के सीजन आवे के इंतजार करे ला। भारत में उत्तरी मैदानी इलाका में गर्मी के प्रकोप सभसे ढेर होला आ एह सीजन में थार के रेगिस्तान के ओर से दुपहरिया के बाद से सांझ ले चले वाली हवा के लूहि कहल जाला जे जानलेवा भी साबित हो सके ले। रात के समय पुरुआ हवा बहे पर कुछ ठंडक आ आराम मिले ला। परंपरागत रूप से जेठ आ बइसाख के दू महीना के ग्रीष्म ऋतु कहल गइल बा। गर्मी के बाद, मानसून के आगमन होला आ बरखा के ऋतु (सीजन) आ जाला।